kardosdrur/scandi-wiki huggingface dataset:
Werner Fenchel

Moritz Werner Fenchel (3. maj 1905 i Berlin – 24. januar 1988 i København) var en berømt tyskfødt matematiker, som i 1933 flygtede fra Nazi-Tyskland til  Danmark og senere fik dansk statsborgerskab. Werner Fenchel var i perioden 1956-1974 en højt estimeret  professor i matematik ved Københavns Universitet.

Studier i Tyskland 
Werner Fenchel blev i 1923 immatrikuleret ved universitetet i Berlin, hvor han studerede matematik og fysik. Han afsluttede studierne i 1928 med doktorgraden (dr.phil.) for en berømmet disputats Über Krümmung und Windung geschlossener Raumkurven.

Karriere
I perioden 1928-1933 var Werner Fenchel ansat som assistent for den berømte tyske matematiker Edmund Landau ved universitetet i Göttingen. Han besøgte herunder Danmark flere gange og fik gode forbindelser med de danske matematikere, især Harald Bohr og Tommy Bonnesen. Da  jødeforfølgelserne  i Tyskland spidsede alvorligt til i 1933 var det derfor nærliggende for Werner Fenchel at emigrere til Danmark sammen med sin kone Käte Sperling, som selv var en yderst kompetent  matematiker i gruppeteori. Under den tyske besættelse af Danmark under 2. verdenskrig, måtte de  i 1943 begge flygte til Sverige, hvor Werner Fenchel underviste ved den danske skole i Lund frem til krigens afslutning i 1945.

I 1951 blev  Werner Fenchel udnævnt til professor i rationel mekanik ved Danmarks Tekniske Universitet, som efterfølger for Jakob Nielsen. Fem år senere blev han kaldet til et professorat i matematik ved Københavns Universitet.

Forskning
Sammen med Tommy Bonnesen skrev Werner Fenchel  i  1934 en banebrydende monografi  Theorie der konvexen Körper om konveksitetsteori. Fra omkring 1940 arbejdede han i en årrække sammen med Jakob Nielsen på en monografi  om diskontinuerte grupper i den hyperbolske plan. Et foreløbigt manuskript Discontinuous Groups of Isometries in the Hyperbolic Plane og en aftale om publikation med et kendt internationalt forlag forelå ved Nielsens død i 1959. Der tilbagestod dog en gennemgribende revision af manuskriptet, hvis indhold hurtigt blev kendt af eksperter som Fenchel-Nielsen theory. Revisionen af manuskriptet var ikke fuldendt ved Fenchels død, og manuskriptet blev først publiceret i 2003 med hjælp fra den danske matematiker Asmus Schmidt.

Hædersbevisninger 
Werner Fenchel  blev indvalgt som medlem af Det Kongelige Danske Videnskabernes Selskab i 1946, af  Akademiet for de Tekniske Videnskaber i  1962, af Fysiografiska Sällskapet i Lund i 1973, og af Bayerische Akademie der Wissenschaften i 1980. Han var formand for Dansk Matematisk Forening i perioden 1958-1962, og blev æresmedlem af foreningen i 1973.

Kilder 
  Kraks Blå Bog 1981

Eksterne henvisninger 
 

Matematikere fra Tyskland
Matematikere fra Danmark
Professorer fra Københavns Universitet
Professorer fra Danmarks Tekniske Universitet
Personer i Kraks Blå Bog (afdøde)
Medlemmer af Videnskabernes Selskab
Foreningsformænd fra Danmark
Danskere i 1900-tallet
Personer fra Berlin
Personer i Dansk Biografisk Leksikon
Medlemmer af Akademiet for de Tekniske Videnskaber
Medlemmer af Bayerische Akademie der Wissenschaften
Jøder fra Tyskland
Jøder fra Danmark
Redaktører fra Danmark
Off-label-godkendelse

En off-label-godkendelse er en speciel sprøjtemiddelsgodkendelse, som gør det muligt at bruge et middel i en afgrøde, som ikke er nævnt på dets etiket.
Sådanne godkendelser kan søges af enkelte avlere eller avlerorganisationer på vegne af deres medlemmer, og gives af Miljøstyrelsen til mindre anvendelsesområder f.eks. arealmæssigt små afgrøder eller til en meget begrænset anvendelse i en arealmæssigt større afgrøde.

Eksterne kilder og henvisninger
 Ansvar for off-label vejledning
 Bekendtgørelse om bekæmpelsesmidler § 5 og §10, Miljøministeriets bekendtgørelse nr. 533 af 18. juni 2003.
 Off-label godkendelser 
Miljø og samfund 
Bekæmpelsesmidler
Australian Open-mesterskabet i herresingle 2013

Australian Open 2013 i herresingle var en del af Australian Open 2013 – det var 101. gang der blev spillet om herresingletitlen ved Australian Open. Turneringen blev afviklet i to faser. Først spilledes kvalifikationen, hvor 128 spillere spillede om 16 ledige pladser i hovedturneringen. I hovedturneringen fik de 16 kvalifikanter selskab af 104 spillere, der havde sikret sig direkte adgang til hovedturneringen på grundlag af deres verdensranglisteplacering, samt otte spillere som deltog på et wildcard. Hovedturneringen havde således deltagelse af 128 spillere.

Spillere

Resultater

Hovedturnering

Øverste fjerdedel

Anden fjerdedel

Tredje fjerdedel

Nederste fjerdedel

Ottendedelsfinaler, kvartfinaler, semifinaler og finale

Kilder / eksterne henvisninger 
 Australian Open – Draws – Men's singles 

Herresingle 2013
2013
Kerameikos

Kerameikos (græsk: Κεραμεικός) er et kvarter i det antikke Athen i Grækenland, som ligger nordvest for Akropolis. I antikken var Kerameikos opdelt i to dele; inden- og udenfor bymuren - i antikken henholdsvis et pottemagerkvarter og en gravplads.

Historie og arkæologi 

Kerameikos er opkaldt efter pottemagerkvarteret, som lå i området inden for murene. Det græske ord for ler er keramos (κέραμος) - mens en pottemager hedder kerameus. Deraf også det danske ord keramik. Her i pottemagerkvarteret blev de athenske vaser formet, malet og brændt. Området var en oplagt arbejdsplads for byens pottemagere, da jorden ved Eridanos-floden, som løb uden for bymurene, var ganske lerholdig.

Uden for bymuren lå Kerameikos-området, som omfavnede det antikke Athens vigtigste gravplads. Her var flere af fortidens storslåede gravmonumenter placeret langs vejen, der gik mod byen Eleusis, det nuværende Elefsina.

De tidligste begravelser stammer tilbage fra den tidlige bronzealder (ca. 2700-2000 f.Kr.) og efterfølgende tiltog gravpladsen i størrelse. For i den geometriske periode (ca. 1000-700 f.Kr.) og i den arkaiske periode (ca. 700-480 f.Kr.) kom der flere begravelser til; nogle afdøde blev lagt i gravhøje, mens andre grave blev markeret med gravmonumenter. For eksempel kom der i den geometriske periode store lerkar, som blev holdt på plads af en pæl gennem bunden.

Efter persernes hærgen af Athen i 480 f.Kr. blev der bygget en ny bymur. I muren blev mange gravskulpturer indmuret, og to store byporte blev rejst i Kerameikos. I syd gik den hellige vej gennem den Hellige port og i nord gik en stor vej, en såkaldt dromos, gennem Dipylon-porten og ned til Platons akademi.

Statslige grave, hvor krigere og statsmænd var begravede, blev placeret på hver side af Dipylon-porten, inklusiv de athenske statsmænd Perikles’- og Kleistenes’ grave. Efter at bymuren var bygget, opsatte rige athenske familier store gravmonumenter langs vejene indtil 317 f.Kr., hvor et dekret forbød denne form for luksus. Derefter var det blot simple søjler eller blokke med indskrifter, der måtte opsættes som gravsten. I den romerske periode blev der dog genindført gravmonumenter, men kun få af disse er kendt i dag.

Gravpladsen blev anvendt kontinuerligt fra den hellenistiske periode til den tidlig kristne periode (338 f.Kr. – ca. 6. årh. e.Kr.).

Mange af de vigtigste athenske vaser kommer netop fra gravene i Kerameikos.

Galleri

Udgravninger 
Der er gennem årene blevet foretaget en del arkæologiske udgravninger i området. De første udgravninger af Kerameikos foregik i 1870 og blev foretaget af The Greek Archaeological Society. Fra 1913 er udgravningerne blevet foretaget af Det Tyske Institut i Athen.

Litteraturliste 
Ursula Knigge: Der Kerameikos von Athen. Führung durch Ausgrabungen und Geschichte. Krene-Verl., Athen 1988.

Eksterne henvisninger 

 Kerameikos Ancient Cemetery of Archaology Site and Museum
 KERAMEIKOS
 YouTube - The Kerameikos Cemetery of Ancient Athens
 YouTube - Inside the Kerameikos Museum
 Kerameikos Site 

Grækenland i antikken
Begravelsespladser
Annette Hoff

Annette Hoff (født 21. december 1955) er en dansk historiker, seniorforsker og museumsinspektør, som især forsker i landbrugshistorie samt i nydelsesmidlernes historie.

Hoff er uddannet cand.mag. i historie 1980 (Landskabslovene som kilde til det højmiddelalderlige agrarsamfundes socialstruktur med særligt henblik på forskellen mellem Øst- og Vestdanmark). Hun blev 1998 dr.phil. på disputatsen Lov og landskab, hvori hun undersøger det danske landbrug i overgangstiden fra vikingetid til middelalder. Hun er tidligere museumsinspektør ved Horsens Museum og er medlem af bestyrelsen for Landbohistorisk Selskab samt seniorforsker ved Den Gamle By i Aarhus.

Annette Hoff blev i november 2016 tildelt Kulturministeriets forskningspris "Julius Bomholt Prisen" for sit forsknings- og formidlingsarbejde om nydelsesmidlernes danmarkshistorie

Bibliografi 
 Lov og landskab: Landskabslovenes bidrag til forståelsen af landbrugs- og landskabudviklingen i Danmark ca. 900-1250, Aarhus Universitetsforlag 1997. 
 Horsens-erindringer: Ti fortællinger fra byens liv 1875-1945, Horsens Museum 2003. 
 Horsens-erindringer: Ni fortællinger fra byens liv, 1865-1925, Horsens Museum 2004. 
 Gehrdt de Lichtenberg: Storkøbmand, godsejer, pengeudlåner og fabrikant, Horsens Museum 2007. 
 Karen Rosenkrantz de Lichtenbergs dagbøger og regnskaber. Hverdagsliv 1771-96 på herregården Bidstrup og i Horsens, Horsens Museum 2009. 
 Boller Slot i 650 år. En godshistorie om mennesker, magt og muld ved Horsens Fjord, Wormianum 2012. 
 Den danske tehistorie (Nydelsesmidlernes danmarkshistorie, bind 1), - Wormianum/Den Gamle By, Aarhus, 2015 
 Den danske kaffehistorie (Nydelsesmidlernes danmarkshistorie, bind 2), - Wormianum/Den Gamle By, Aarhus, 2015
 Den danske chokoladehistorie (Nydelsesmidlernes danmarkshistorie, bind 3), - Wormianum/Den Gamle By, Aarhus, 2016  
 Den danske vinhistorie (Nydelsesmidlernes danmarkshistorie, bind 4), - Wormianum/Den Gamle By, Aarhus, 2018

Kilder

Eksterne henvisninger 
 "Lov og Landskab" anmeldt i Historie/Jyske Samlinger, bind 1 (1998)

Landbohistorikere fra Danmark
Museumsfolk fra Danmark
Faglitterære forfattere fra Danmark
Biografiforfattere fra Danmark
Dansksprogede forfattere fra Danmark
Watson and the Shark

Watson and the Shark (Dansk: Watson og hajen) er titlen på et oliemaleri malet i 1778 af den amerikanske kunstmaler John Singleton Copley.

Maleriet skildrer redningen af Brook Watson fra et hajangreb i Havana, Cuba. Copley malede tre versioner, der findes på National Gallery of Art, Washington D.C.
Billedet var bestilt af sir Brook Watson, der i 1749 havde været udsat for et hajangreb. Den 14-årige Brook Watson var en del af mandskabet på et af sin onkels handelsskibe. Han svømmede alene i havnen i Havana, da han blev angrebet af en haj. Ved angrebet mistede han højre underben, før han blev reddet af sine skibskammerater.
Billedet vakte furore, bl.a. på grund af det på den tid usædvanlige og gruopvækkende motiv, som maleren dog har idylliseret ved at placere det højre, skadede ben næsten usynligt under bølgerne. Man kan dog ane en antydning af blod i vandet.

Malerier fra 1778
Malerier af John Singleton Copley
Declaration of Independence (Trumbull)

Declaration of Independence (Dansk: Uafhængighedserklæringen) er malet af den amerikanske kunstmaler John Trumbull i perioden 1817-1818. Det måler 3,7 x 5,5 meter og blev i 1826 placeret i Capitol, Washington D.C, der huser den amerikanske kongres.

Maleriet skildrer den præsentation af udkastet til den amerikanske uafhængighedserklæring for kongressen, som fandt sted den 28. juni 1776. Uafhængighedserklæringen blev udstedt den 4. juli 1776 og underskrevet den 2. august samme år.
Trumbull malede over en lang årrække 36 af figurerne efter levende model, og han besøgte også Independence Hall i Philadelphia, Pennsylvanien, for at afbilde rummet, hvor kongressen mødtes.
Maleriet viser 42 af de 56 underskrivere af erklæringen. Trumbull havde oprindeligt til hensigt at medtage alle underskrivere, men var ude af stand til at gøre dem alle vellignende. Eftersom erklæringen blev diskuteret og underskrevet over en periode, hvor medlemmerne af kongressen skiftede, har mændene på maleriet aldrig været i samme rum på samme tid.
På maleriet ser det ud, som om Thomas Jefferson træder på John Adams’ fod (til venstre for det stofbelagte bord), og mange mener, at det symboliserer deres forhold som politiske fjender. Men ved en nærmere undersøgelse af maleriet kan man se, at deres fødder blot er tæt på hinanden. Denne del af billedet blev korrekt gengivet på udgaven på 2 dollar-sedlen, som stadig er i brug.

Malerier fra 1818
Malerier af John Trumbull
Danske medlemmer af Europa-Parlamentet 1989-1994

Dette er en liste over medlemmer af Europa-Parlamentet for Danmark fra 1989 til 1994, sorteret efter navn. Se Europa-Parlamentsvalget 1989 i Danmark for valgresultaterne.

List 

Betydning:
 CD = Centrum-Demokraterne
 K = Det Konservative Folkeparti
 V = Venstre
 PM-EEC = Folkebevægelsen mod dansk medlemskab af EF
 S = Socialdemokraterne
 SF = Socialistisk Folkeparti

Se også 
 Medlemmer af Europa-Parlamentet 1989-1994
 Europa-Parlamentsvalg 1989
Danske medlemmer af Europa-Parlamentet 1984-1989

Dette er en liste over medlemmer af Europa-Parlamentet for Danmark fra 1984 til 1989, sorteret efter navn. Se Europa-Parlamentsvalget 1984 i Danmark for valgresultaterne.

Liste 
For grupperne i Europa-Parlamentet er brugt følgende forkortelser:
 S – Den Socialistiske Gruppe
 PPE – Det Europæiske Folkepartis Gruppe (Den Kristelig-Demokratiske Gruppe)
 ED – Den Europæiske Demokratiske Gruppe
 COM – Gruppen af Kommunister og Beslægtede
 L – Den liberale og demokratiske Gruppe
 ARC – Regnbuegruppen: Sammenslutning af: Den Grønne-Alternative Europæiske sammenslutning, Agalev-Ecolo, Folkebevægelsen mod EF og Den Europæiske Frie Alliance

Kilde:
Young Omahaw, War Eagle, Little Missouri, and Pawnees

Young Omahaw, War Eagle, Little Missouri, and Pawnees (Dansk: Unge Omahaw, Krigsørn, Lille Missouri og pawnee-stammemedlemmer) blev malet i 1821 af den amerikanske portrætmaler Charles Bird King (1785–1862), der er bedst kendt for sine skildringer af markante ledere og stammefolk blandt den indianske del af Amerikas oprindelige folk.

Disse prærieindianere var blandt dem, der rejste til Washington for at mødes med præsidenten for at forhandle med regeringen om deres territoriale rettigheder. I Det Hvide Hus og i private hjem forsøgte beslutningstagere med bestikkelse, charme og trusler at overtale dem til samarbejde. I sit atelier i Washington malede Charles Bird King deres portrætter og skabte et galleri over de allierede i regeringens plan om at nå til en fredelig løsning.

War Eagle (Krigsørn) bærer den præsidentielle fredsmedalje, der af indianerne betragtedes som et tegn på status og som blev båret ved alle ceremonielle lejligheder. Kunstneren malede høvdingene med en krigsøkse, blodrød ansigtsmaling og ørnefjer på hovedet og underbyggede på den måde det romantiske billede af de "vilde" indianerne.
Smithsonian American Art Museum, Washington.

References

Malerier fra 1821
Malerier af Charles Bird King
David Harvey

David Harvey (født den 31. oktober 1935 i Gillingham, Kent i England) er professor i geografi ved City University of New York. Han blev Ph.D. fra University of Cambridge i 1961 og er den mest citerede geograf i verden. Han er desuden nr. 18 på listen over de mest citerede forfattere inden for humaniora og samfundsvidenskab nogensinde.
David Harvey debuterede med bogen Explanation in Geography i 1969. Bogen placerede sig inden for det dengang fremherskende positivistiske videnskabsideal. Siden vendte Harvey sig i tråd med tidsånden mod den marxistisk-inspirerede kritiske geografi i bogen Social Justice and the City i 1973, for dernæst i 1982 at skrive hovedværket Limits to Capital, der er et forsøg på at videreudvikle Karl Marx' analyser af kapitalen og at skabe en historisk-geografisk materialisme. David Harvey er i dag en af de centrale teoretikere inden for neomarxismen. Han er ligeledes en central fortaler for 'retten til byen' (se nedenfor) og medlem af International Organization for a Participatory Society.

Retten til byen 
David Harvey har, inspireret af den franske filosof Henri Lefebvre, formuleret en vision for retten til byen. Denne ret går ud over retten til blot at have adgang til byens faciliteter og det offentlige rum. Harvey mener i stedet, det er en kollektiv ret til at skabe og genskabe byen, så den stemmer overens med menneskenes ønsker og behov. Da byen sætter rammer for, hvilke liv der kan leves, hvilke sociale relationer mennesker kan have til hinanden og hvilket forhold til naturen mennesket har, bliver disse spørgsmål en del af spørgsmålet om retten til byen. I dag er retten til byen, ifølge Harvey, meget begrænset, da virksomhedsejere og politikere, der har adgang til megen kapital, i uforholdsmæssigt høj grad er i stand til at gøre deres mening gældende og til fx at bygge, hvad de ønsker. Harvey mener i forlængelse heraf, at en demokratisering af retten til byen må være ensbetydende med en demokratisering af produktionen og fordelingen og brugen af merprodukt og -værdi.

Bibliografi 
 Explanation in Geography (1969)
 Social Justice and the City (1973, ny udgave 2009)
 The Limits to Capital (1982, ny udgave 2006)
 The Urbanization of Capital (1985)
 Consciousness and the Urban Experience (1985)
 The Condition of Postmodernity (1989)
 The Urban Experience (1989)
 D. Harvey & T. Hayter (red.): The Factory and the City: The Story of the Cowley Automobile Workers in Oxford (1994)
 Justice, Nature and the Geography of Difference (1996)
 Spaces of Hope (2000)
 Spaces of Capital: Towards a Critical Geography (2001)
 The New Imperialism (2003)
 Paris, Capital of Modernity (2003)
 A Brief History of Neoliberalism (2005)
 Spaces of Global Capitalism: Towards a Theory of Uneven Geographical Development (2006)
 Cosmopolitanism and the Geographies of Freedom (2009)
 A Companion to Marx's Capital (2010)
 The Enigma of Capital and the Crises of Capitalism (2011)
 Rebel Cities: From the Right to the City to the Urban Revolution (2012)

Noter 

Geografer fra Storbritannien
Faglitterære forfattere fra Storbritannien
Vicente Guaita

Vicente Guaita Panadero (født 18. februar 1987 i Torrent, Horta Oest, Valencia) er en spansk fodboldspiller, der spiller for Getafe som målmand.

Eksterne henvisninger 

Fodboldspillere fra Spanien
Fodboldspillere fra Valencia CF
Danske medlemmer af Europa-Parlamentet 1979-1984

Danske medlemmer af Europa-Parlamentet 1979-1984, liste over medlemmer af Europa-Parlamentet for Danmark fra 1979 til 1984, sorteret efter navn. De blev valgt ved Europa-Parlamentsvalget 1979 i Danmark. Embedsperioden var 17. juli 1979 til 23. juli 1984. Det var det første direkte valg til Europa-Parlamentet, da de danske medlemmer i den tidligere periode var valgt af Folketinget.

Liste 
For grupperne i Europa-Parlamentet er brugt følgende forkortelser:
 S: Den Socialistiske Gruppe
 EPP: Det Europæiske Folkepartis Gruppe (Den Kristelig-Demokratiske Gruppe)
 ED: Den Europæiske Demokratiske Gruppe
 COM: Gruppen af Kommunister og Beslægtede
 L: Den liberale og demokratiske Gruppe
 DEP: De europæiske fremskridsdemokraters gruppe
 CDI: Gruppen for teknisk koordinering og forsvar for uafhængige grupper og medlemmer
 NI: Løsgængere

Hovedkilde: Danske medlemmer af Europa-Parlamentet 1.1.1973 – 1.9.2009

Referencer
The Oxbow

View from Mount Holyoke, Northampton, Massachusetts, after a Thunderstorm (bedst kendt under navnet The Oxbow) , er et landskabsmaleri fra 1836 af den amerikanske kunstmaler Thomas Cole (1801-1848).

Cole grundlagde The Hudson River School, en amerikansk kunstnerbevægelse bestående af en gruppe landskabsmalere, hvis udtryk og æstetik var påvirket af romantikken. Bevægelsen er navngivet efter malernes motivvalg, som er Hudson River Valley og det omkringliggende land.

Maleriet gengiver et romantisk panorama over Connecticut River Valley lige efter et tordenvejr. Det bevæger sig fra venstres sides mørke vildnis med væltede træstammer på forrevne klipper og mørke, voldsomme regnskyer, til det fredfyldte, opdyrkede landskab til højre, som grænser op til floden, der slynger sig af sted i ro og mag. Maleriet er blevet fortolket som en konfrontation mellem vildmarken og civilisationen.

Henvisninger

Malerier af Thomas Cole
Malerier fra 1836
Fur Traders Descending the Missouri

Fur Traders Descending the Missouri (Dansk: Pelshandlere på vej ned ad Missouri) er malet i 1845 af den amerikanske maler George Caleb Bingham (1811-1879) og er hans bedst kendte værk.

Billedet afbilder en pelshandler og hans søn, der rejser på Missouri-floden, og det refererer til handel, kolonisering, USA's nord-syd-akse (floderne Missouri og Mississippi) – og spørgsmålet om race. Pelsjægere og -handlere giftede sig ofte med kvinder fra Amerikas oprindelige folk. Maleriet hed oprindeligt "Fransk pelshandler, halvblodssøn" og refererede til drengens afstamning med en fransk far og en indfødt amerikansk mor. Imidlertid opfattede den amerikanske kunstunion (American Art Union) titlen som kontroversiel og ændrede den, da maleriet blev udstillet første gang. Dyret på båden er blevet opfattet som en kat, hund, bjørneunge eller ræv, men betragtes generelt som en bjørneunge.

Henvisninger

Malerier fra 1845
Malerier af George Caleb Bingham
Looking Down the Yosemite Valley, California

Looking Down the Yosemite Valley, California (Dansk: Udsigt over Yosemite-dalen i Californien) er malet i 1865 af den tysk-amerikanske maler Albert Bierstadt (1830-1902).

Det er Bierstadts første store maleri fra Yosemite, som blev et af hans kendte motiver. Maleriet præsenterer tilskueren for en betagende udsigt over en af Amerikas mest maleriske lokaliteter. Maleriet er baseret på skitser, som Bierstadt tog under et besøg på stedet i 1863. Bierstadt malede dalen fra et udsigtspunkt lige over Merced-floden med blikket rettet lige mod vest med udsigten indrammet af El Capitan til højre og Sentinel Rock til venstre. Cathedral Rocks tinder kan ses i baggrunden.

Eksterne henvisninger 
Looking Down the Yosemite Vally, California  Picturing America : teachers resource book

Malerier fra 1865
Malerier af Albert Bierstadt
Southern League 1905-06

Southern League 1905–06 var den 12. sæson af den engelske fodboldliga Southern League. Ligaen havde deltagelse af 31 hold, der var opdelt i to divisioner med 18 og 13 hold, der hver spillede en dobbeltturnering alle-mod-alle. Division One blev vundet af Fulham FC, som dermed vandt ligaen for første gang.

Resultater

Division One

Division Two

Udvidelse af ligaen 
Der blev valgt fire nye hold ind i Division Two:
Royal Engineers FC
Salisbury City FC
Southend United FC
Tunbridge Wells Rangers FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1905
Fodbold i 1906